《吁嗟篇一首》
明代·黄省曾

南不谈虎步客，西不语虬髯人。虬髯虎步笑紫宸，手移日月垂虬春。

曩时凉州日辔凌空行，长驱远驭来金城。金城有客怀故里，那堪阊阖喧钟声。

蟋蟀吟当秋，熠耀待宵游。时来苾刍辈，蝉笼亦得封公侯。

沧海转眼为桑田，渤澥顾得会九川。始皇误留指鹿子，秦庭皆为沐猴冠。

扶苏伏剑岂足惜，白驹过隙且尽欢。哀哀刳腹臣，胡不为宋普。

东里不羞傅东庑，姬郎雉经寸心苦。黑马青龙丧厥家，令人断肠雪涕歌吁嗟。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。